На основу члана 13. став 1., члана 32. став 1. тачка 20., у вези члана 32. става 1. тачка 8. Закона о локалној самоуправи („Службени гласник РС“, број 129/07, 83/14 – други закон и 101/16 – други закон), члана 37. став 1. тачка 37. у вези члана 37. став 1. тачка 8. Статута општине Инђија - пречишћен текст („Службени лист општине Инђија“, број 9/13),

Скупштина општине Инђија, на седници одржаној дана, 21.фебруара 2017.године донела је

**О Д Л У К У**

**О ПРИХВАТАЊУ ИНИЦИЈАТИВЕ ЗА СУОСНИВАЊЕ**

**ЈАВНОГ ПРЕДУЗЕЋА ЗА ПРОСТОРНО И УРБАНИСТИЧКО**

**ПЛАНИРАЊЕ И ПРОЈЕКТОВАЊЕ „ЗАВОД ЗА УРБАНИЗАМ ВОЈВОДИНЕ“ НОВИ САД**

**I**

Прихвата се иницијатива за укључивање јединица локалних самоуправа као суоснивача Јавног предузећа за просторно и урбанистичко планирање и пројектовање „Завод за урбанизам Војводине“ Нови Сад, по закључку Покрајинске владе број 35-37/2016 од 07.12.2016. године, достављена од Покрајинског секретаријата за урбанизам и заштиту животне средине по бројем 140-35-42/2016-01 од 20.12.2016. године.

**II**

Након предузимања свих неопходних радњи које проистичу из Иницијативе из тачке I ове Одлуке и пратеће документације, приступиће се доношењу Одлуке о суоснивању Јавног предузећа за просторно и урбанистичко планирање и пројектовање „Завод за урбанизам Војводине“ Нови Сад, од стране општине Инђија, као суоснивача, ради обављања послова на изради следећих планских докумената: Просторног плана општине Инђија, Плана генералне регулације и Плана детељне регулације, у складу са Законом о планирању и изградњи.

**III**

Ову Одлуку доставити Покрајинском секретаријату за урбанизам и заштиту животне средине и Јавном предузећу за просторно и урбанистичко планирање и пројектовање „Завод за урбанизам Војводине“ Нови Сад, ради даљег поступања

**IV**

Ову Одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:023-5/2017-I Председник,

Дана, 21.фебруара 2017.године

И н ђ и ј а Милан Предојевић